text: Tre sydjyske hold videre i pokalen
  12 august 2010 kl. 06.54
  Tirsdag og onsdag blev der spillet første runde af Pokalturneringen, hvor tre hold fra det sydjyske var i aktion
  Aabenraa Boldklubs Jyllandsseriehold måtte tirsdag aften en tur til det fynske, hvor Ringe BK fra serie 1 ventede i Pokalturneringens første runde. Her blev det til en klar sejr, da de gulblusede aabenraaere kunne tage en overbevisende 4-0 sejr med sig tilbage til det sønderjyske.
  I Næsby var Fredericias 1. divisionsholds sejr aldrig i fare på trods af en smal sejr over modstanderne fra 2. division.
  Martin Henriksen kunne bringe holdet foran 1-0 efter 21 minutters spil, og Jude Nworuh øgede blot tre minutter senere til 2-0. Næsbys to scoringer kunne dog ikke forhindre en sejr til Fredericia på 3-2.
  Anderledes besværligt havde Vejle det, da de gæstede Otterup fra 2. division. Blot otte minutter var Otterup fra sensationen, da en føring til Otterup på 2-1 blev udlignet af Vejles Kim Elgaard i det 82. minut. Dermed måtte holdene ud i forlænget spilletid, hvor vejlenserne kunne trække sig sejrrigt tilbage med en sejr på 3-2.
  